hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy eu hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Արթուր Մկրտչյանը արդեն 24 տարի է, կալանավայրում է, ու այս բոլոր 24 տարիների ընթացքում պայքարել է արդարացման համար: Նա դատապարտվել է 19 տարեկանում, երբ ծառայում էր բանակում, մեղադրվելով իր ծառայակիցներին  սպանելու համար: Այն ժամանակ 19 տարեկան տղային դաժան կտտանքների ենթարկելով, ստիպել էին կեղծ ինքնախոստովանություն կատարել: Սակայն այսօր նա չի խոսում իր անմեղության մասին, քանի որ շատ ավելի կարևոր խնդիր կա՝ հայրենայան պատերազմ է, որին մասնակցելու իրավունք ունի յուրաքանչյուր անձ:
Իր դիմումի պատասխանը Արթուր Մկրտչյանը չի ստացել: «Մի 5-6 օր առաջ եկան, նայեցին, ով ինչ ծառայություն է անցել: Ես ծառայել եմ գնդի հետախուզական վաշտում: Ու դրանից մի տարի առաջ առանց ընդմիջման եղել եմ առաջնագծում», — նշում է նա, բերելով իր փաստարկները:
«Դատապարտյալները օրենք են խախտել և դատապարտվել են: Բայց որևէ մեկը իր երկիրը, հայրենիքը չի դավաճանել: Օրինակ, եթե մարդը չի տիրապետել երթևեկության կանոններին, ու դատապարտվել է, ասենք, դրանք խախտելու հետևանքի համար, դա դեռ չի նշանակում, որ նա իր հայրենիքի թշնամին է: Մեզ չի հետաքրքրում՝ հետագայում մեզ կազատեն, թե ոչ: Զենքով եկել են մեր տան վրա: Մենք մեր տունն ենք ուզում պահենք: Դա կարող է հետագայում որևէ կերպ չանդրադառնա պատժի կրման ժամկետների վրա: Մենք չունենք նման ակնկալիք: Մենք նայում ենք ու տեսնում ենք, որ մի ամբողջ սերունդ է վերանում, ու չենք կարող ոչինչ անել՝ ձեռքերդ կապել են, տունդ մորթում են», — ասում է Արթուրը:
Այս իրավիճակը նա համարում է հոգեբանական խոշտանգում, ոչ թե կալանք, ու գրել է այդ մասին վարչապետ Նիկոլ Փաշինյանին:
«Միայն այն փաստը, որ մենք հայի արյուն տենչող  թշնամուց ավելի հեռու ու ապահով ենք, քան մեր երեխաներն ու մատաղ սերունը, որն Արցախում է, արդեն խելագարության է  հասցնում»:
Կալանավայրից դուրս եկած դատապարտյալներին զենք են տալիս ու բաց են թաղնում: Արդյո՞ք սա վտանգավոր չէ, արդյո՞ք նրանք նոր հանցագործություններ՝ թալան, սպանություններ չեն գործի: Այս առարկությունը հաճախ կարող ես լսել: Արթուր Մկրտչյանը սրան պատասխանում է. «Նա, ով նման հարց է տալիս, գաղափար չունի, թե ինչ է կալանավորը: Կա ներքին կոդեքս: Կալանավորը կյանքում չի գնա թալանի, երբ որ իր տան վրա են եկել: Իսկ այստեղ բոլորը համարում են, որ իրենց տան վրա են եկել զենքով: Կամ՝ դավաճանող մարդը իրեն կգց՞ի կրակի բերան»:
Արթուր Մկրտչյանը  մի քանի պատմական հիշեցումներ է անում իշխանությանն ուղղված:
«Ինչո՞ւ երկրաշարժի ժամանակ ոչ մի կալանավորի կողմից չարձանագրվեց ոչ թալան, ոչ այլ ծանր հանցագործություն: Այն ժամանակ կալանավորներին հնարավորություն տվեցին, որ  մասնակցեն աղետի գոտին փլատակներից մաքրելու գործին: Հիշեք, որ Նժդեհն էլ էր Սովետական միության օրենքների խախտող, Սովետական Միություն պետության համար նա հանցագործ էր, բայց Նժդեհի նման հայրենասեր կա՞: 1941 թվականի հայրենական պատերազմի ժամանակ կազմում էին կալանավորներից ցուցակներ: Ու եթե մեկը փորձեր չենթարկվել, ռազմական րության կանոններով նրանց դատում էին: Չեմ կարծում, որ պետությունը այնքան թույլ է, որ վախենում է ասենք, մի 100 կալանավոր սահման տանի: Մի կարևոր մոտիվացիա էլ կա՝ կալանավորը ավելի կձգտի ցույց տալ, որ ինքն էլ կարող է հայրենիքի պաշտպան լինի, կռվի անձնազոհաբար, որ ինքը հասարակության կույրաղիքը չի»:
Թե քանի դատապարտյալ է խնդրել իրեն բանտից առաջնագիծ տեղափոխել, ստույգ հայտնի չէ: Պաշտոնական տեղեկություններ սրա վերաբերյալ չեն տրամադրվում: Ճի՞շտ է, որ մի քանի հարյուր դիմում եք ստացել դատապարտյալներից՝ ռազմաճակատ մեկնելու խնդրանքով, ու բոլորին մերժում եք: Գլխավոր դատախազի խորհրդական Գոռ Աբրահամյանը մեր հարցին պատասխանեց. «Դա չի համապատասխանում իրականությանը»:
Մեր տեղեկություններով, ճակատ մեկնելու խնդրանքով դիմել է մի քանի հարյուր դատապարտյալ: Նրանցից մոտ երեք տասնյակը ցմահ դատապարտվածներ են: Նամակներ են ուղարկել վարչապետին, պատգամավորներին և այլ պաշտոնատար անձանց, սակայն բոլորն էլ անարձագանք են մնացել:
Նախորդ նյութը«Մեր ժողովրդի անվտանգությունն ու իրավունքները որևէ զիջման ենթակա չեն». Արայիկ Հարությունյան
Հաջորդ նյութըՋալալ Հարությունյանն ազատվել է պաշտոնից. նա վիրավոր է
«Նուբարաշեն» ՔԿՀ-ում դատապարտյալ է մահացել
Անհետ կորած զինծառայողների ծնողները բողոքի ակցիա են իրականացնում ՊՆ առջև
21 օր հացադուլի մեջ․դատապարտյալը պահանջում է բուժում
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Ադրբեջանական հանցագործությունները հետաքննել պահանջող բանաձևի նախագիծ ԱՄՆ Կոնգրեսում
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ...
Edit with Live CSS
Write CSS OR LESS and hit save. CTRL + SPACE for auto-complete.